Týsdagin, 6. september kl. 10.00-12.00 hittast limirnir í Felagnum Føroysk Marknaðarfólk í M-torginum, tá Snæbjørn Ragnarsson, Social Media Consultant frá Digital Arts Network, Pipar\TBWA í Íslandi fer at halda fyrilestur um Live Streaming. Tiltakið verður í hølunum hjá Gallup Føroyum, Tvørgøta 13 á 2. hædd. Nýggir limir kunnu tekna seg við at skriva til samskiparan á: laila @ gallup. fo. Samstundis kemur blaðið M-Rákið út. Snæbjørn hevur arbeitt við social media síðstu fýra árini, men hevur nógvar royndir áðrenn tað í samband við tónleikabólkarnar, sum hann er limir í: Skálmøld og Ljótu hálfvitarnir. Hann hevur verið á tourné við bæði Týr og Hamferð.